Die pad van wysheid (1) - www.bybelkennis.co.za
by Coen Slabber · Published 07/03/2016 · Updated 02/02/2016
Reproof is one of the few things more blessed to receive that to give – Derek Kidner
Kennis begin met die dien van die Here; dit is net dwase wat wysheid en opvoeding gering ag (Spreuke 1:7).
In ons soeke na die wil van God moet ons nie die gawe van die Heilige Gees vergeet nie. Die Heilige Gees gee aan ons wysheid en insig. Wysheid en insig is wat ons nodig het as ons deur die wil van God gelei word. Kom ons kyk nader na die aard van wysheid.
Die aard van wysheid
Die Skrif praat dikwels oor wysheid. Alle mense word opgeroep om wysheid te soek. Daar word belowe dat as ons opreg soek ons wysheid sal kry. God se gawe van wysheid is vir almal. Wysheid is die vermoë om ware beginsels toe te pas op 'n manier wat lei tot 'n regte lewe. Dit is 'n reis langs die regte weë; dit is leef op 'n wyse wat God verheerlik; dit is nederig, eerlik en realisties. Wysheid maak dit duidelik wat in 'n besondere situasie gedoen moet word. Daarom moet wysheid deur almal wat die wil van God wil doen, begeer word.
Wysheid begin deur die goedheid van die Skepper en die wêreld wat Hy gemaak het, te erken. Dit beteken ons moet daardie seëninge wat God elke dag op ons pad strooi, waardeer en geniet. Die lewe is vol terneerdrukkende dinge wat ons sal neerdruk as ons dit toelaat. Wysheid as medium van God se leiding bemoedig ons met blydskap en dankbaarheid teenoor God. Om is wysheid te leef is een dimensie van wat dit beteken om ons Verlosser as ons model te hê.